


cu mâinile muncite şi fața arsă de soare, chiar dacă nu 
sunt aşa de arătoase legumele ei), 250 g ciuperci 
(proaspete sau din conservă) tăiate feliuţe (dacă le 
vreți proaspete, vă recomandăm să mergeţi la maicile de 
la Bujoara, că ştiu ele nişte locuri în care se găsesc ciu- 
perci, de le poți mânca şi crude, aşa sunt de bune!), o 
cană de tofu afumat, tăiat cubuleţe (asta e! strămo- 
şii noştri nu ştiau de aşa ceva, dar...), o linguriţă con- 
diment natural (îl găsiți la orice magazin naturist seri- 
0s), 8 căni de apă, 100 g paste făinoase (tăiețeii de 
orez sunt foarte sănătoşi), 2 linguri de ulei 
(opţional), puţin pătrunjel verde (pentru cine nu 
ştie, frunzele de pătrunjel conțin mai multă vitamina C 
decât lămâia) şi sare după gust (de gustibus non dis- 
putandum!) 

Prepararea: 


Intr-o oală se pune la călit ceapa (în ulei sau în puţină 


apă) până se înmoaie, apoi se adaugă morcovul și ţelina, 
iar după ce s-au înmuiat puţin (atenţie! nu plecați de lân- 
gă aragaz, să nu se lipească zarzavaturile, ci adăugați 
câte puțină apă), se pun ardeiul și usturoiul, adăugând 
câte puţină apă (deja miroase frumos în bucătărie! - asta 
dacă nu ați plecat de lângă aragaz...). E rândul ciuperci- 
lor să aterizeze în oală, scăldate bine în toată apa rămasă 
și împănate cu condimente. Când au început să dea în 
clocot (așa cum ni se întâmplă şi nouă uneori, din păca- 
te...), adăugăm pastele și le lăsăm să fiarbă. (Este de ajuns 
să fiarbă cât timp citim o catismă.) Când sunt fierte toa- 
te, adăugăm tofu (ca un străin între atâtea legume romăâ- 
neşti), mai lăsăm un clocot şi oprim focul. Acum e rândul 
pătrunjelului, sării şi, dacă vreţi să fie ceva mai deosebit, 
smântânii din caju (caju înmuiat în apă călduţă timp de 
20 min, apoi dat în blender, acoperit cu apă-alta!). 


Poftă bună! 








ANUNTUER 





+ Se împlinesc 40 de zile de la 
adormirea lui Alexandru An- 
toci, despre care pr. Bogdan a vorbit 
atât de frumos la înmormântare, 
descoperindu-ne puţin vălul vieţii 
sale de mucenic. Dumnezeu să-l aşe- 
ze cu drepţii! 


+ De ziua Sf. Pantelimon, maici- 
le de la Tâmand au ţinut să-l cin- 
stească în chip mai deosebit, întrucât 
au darul de a avea o bucată destul de 
mare din moaştele sale. Astfel, s-a or 
-ganizat o priveghere (vecernie, utre- 
nie şi Sf. Liturghie), la care au slujit 
3 preoţi (între care pr. Lucian), o 
parte dintre surori au cântat la stra- 
nă și au fost prezenţi mai mulţi fraţi, 
la invitaţia plină de dragoste a maici- 
lor. Totul s-a terminat cu o agapă, 
mulţumind Sfântului pentru darurile 
sale ştiute şi neştiute! 


+ Două grupuri de fraţi au fost 
pelerini zilele acestea în Grecia, 
bucurându-se de închinarea la sfinţii 
mari de acolo. Slavă lui Dumnezeu 
că dă mereu prilejuri de întărire în 
vremurile prin care trecem! 





+ Cel mai iubit şi mai căutat 
duhovnic din Rusia a fost di- 
agnosticat cu Covid. Părintele 
Ilie Nozdrin (schiarhimandrit) a- 
re 89 de ani şi a ucenicit sau a 
readus stăreţia în locuri sfinte 
precum: Athos, Pskov şi Optina. 





ŞTIRI 


+ Arhiepiscopia Bucureştilor a 
anunţat că oferă ghidaj gratuit pen- 
tru grupuri de 7 — 20 de tineri care vizi- 
teză obiective de turism cultural şi spiri- 
tual din Capitală şi împrejurimi. Proiec- 
tul se intitulează „Cetatea Bucureştilor. 
Spiritualitate, tradiție, istorie şi cultu- 
ră”. Fie că sunt organizate de parohii 
sau sunt afilieri pe motive de prietenie, 
grupurile trebuie să fie însoţite de un 
preot sau altă persoană adultă. Un ghid 
de la arhiepiscopie îi va însoţi gratuit, 
oferindu-le explicaţii şi răspunzând la 
întrebările lor. 


* A şasea ediţie a Festivalului de Film 
Ortodox Byzanfest 2021 se desfăşoa- 
ră în parteneriat cu University of St Kat- 
herine's, din statul american California, 
instituţie de învăţământ bazată pe valori 
creştin ortodoxe. Tema din acest an fes- 
tivalului este „Seeking” („Căutare”). In- 
scrierea în festivalul-concurs este des- 
chisă până în data de 22 august, la secţi- 
unile de scurtmetraj, lungmetraj şi, res- 
pectiv, scenariu — toate realizate în duh 
ortodox. Byzanfest este cel mai mare 
festival de film ortodox din lume și are 
ca scop promovarea cinematografiei 
bazate pe valori creştin ortodoxe. 





Aşteptăm întrebările, sugestiile şi eventualele colaborări pe adresa revista.maximina (gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 











Numărul 28 (XLVII) 


Cuvânt al Sf. Paisie Aghioritul 


tunci când pe om îl doare pen- 

tru semenul său, Dumnezeu 
Se înduioşează şi se bucură în- 
tr-un anumit fel, pentru că unul ca 
acesta, prin dragostea pe care o 
are, se înrudeşte cu El şi de aceea 
primeşte mângâierea Lui cea dum- 
nezeiască. 


Altfel nu ar fi putut suporta durerea pentru 
semenul său. Când ai şi tu vreo durere dar te 
gândeşti la durerea celuilalt, te pui în situaţia 
lui şi te doare mai mult pentru acela. Adică 
durerea ta te ajută să înţelegi durerea celor- 
lalţi. Iar atunci când primeşti cu bucurie pro- 
pria ta durere, dăruieşti mângâiere celor în- 
durerați. 


Oricum, altceva este să afli că s-a îmbolnăvit 
cineva şi altceva este să te îmbolnăveşti tu. 
Abia atunci îl înţelegi pe cel bolnav. Auzeam 
despre „chimioterapii” şi credeam că bolnavi- 
lor de cancer li se face terapie cu sucuri, cu 
alimente naturale. De unde să știu? Acum 
însă am înţeles ce suferinţă este. Cel mai rău 
este că ele îţi taie pofta de mâncare. Cu toate 
că trebuie să mănânci bine, nu poţi mânca 
deloc. Și medicii îţi spun: „Trebuie să mă- 
nânci”. Dar cum să mănânc dacă toate acestea 





Foaie ortodoxă pentru suflet 





îți taie pofta de mâncare şi te 
fac ca un cadavru? Atunci 
când făceam  radioterapii, 
deşi ardeam de sete, nu pu- 
team bea deloc apă. Imi ve- 
nea să vomit şi simţeam re- 
pulsie și pentru apă. 


Când m-am îmbolnăvit de 
cancer, unii mi-au spus că 
trebuie să fac operaţie cât de 
repede, că e nevoie de ea, nu 
doar de rugăciune. Atunci le- 
am zis: „Dar eu nu fac rugă- 
ciune ca să treacă boala, 

pentru că astfel sufăr îm- 
preună cu lumea care 
suferă. Astfel îi înţeleg mai 
mult pe cei îndurerați şi par- 
ticip la durerea lor. De altfel 
şi pe mine boala mă foloseşte 
duhovniceşte. Cer de la Dum- 
nezeu numai să mă pot sluji 
puțin pe mine şi să slujesc şi 
pe alţii. Dar facă-se voia lui 
Dumnezeu.” 


Când ai vreo problemă de 
sănătate şi nu te preocupă 
aceasta, atunci într-un anu- 








SFINŢII SĂPTĂMÂNII 


Sf. Pafnutie a fost cel mai talentat iconar al 
perioadei brâncovenești. Fiu de preot, Pâr- 
vu Mutu a învăţat pictura în Bucovina. Su- 
pranumele de Mutul i s-a dat nu pentru că 
ar fi fost mut, ci deoarece picta fără să vor- 
bească şi fără să mănânce, adică în post şi 
rugăciune. Dacă spunea vreun cuvânt sau 
gusta hrană, întrerupea lucrul în ziua res- smerenie. 


Sf. Pafnutie Zugravul (7 august 1735) 


pectivă. Rămas văduv cu doi copii mici, 
face un pelerinaj schimbător de vieţi la Ie- 
rusalim. La întoarcere se călugăreşte, lu- 
ând pe unul dintre copii cu el. Ultima parte 
a vieţii a însemnat şi primirea schimei mari 
la mănăstirea Robaia, unde s-a nevoit încă 
patru ani în rugăciune, tăcere, răbdare şi 





Icoana Sf. Treimi de la Sinaia, pictată de Sf. Pafnutie, alături de biserici precum: 
Negru Vodă, Mamu, Cotroceni, Gheorghe Nou, Colțea şi multe altele. 


mit fel ai dreptul să-L rogi pe Dum- 
nezeu să îmbunătăţească starea să- 
nătăţii celorlalţi. Iar cel care nu are 
propria sa durere este bine să-l doa- 
ră cel puţin pentru cei care suferă. 


Într-o seară mergeam la biserică 
pentru slujba privegherii și am văzut 
un tată cu un copilaş într-un căru- 
cior pentru invalizi. M-am apropiat, 
l-am îmbrăţişat pe copil şi l-am să- 
rutat. „Eşti un înger, i-am spus. Ştii 
asta?“. Apoi m-am adresat tatălui: 
„Este o mare cinste pentru tine 
să slujeşti un înger. Bucuraţi- 
vă, pentru că veţi merge amân- 
doi în Rai”. Auzind acestea, feţele 
amândurora au strălucit, pentru că 
au simţit mângâierea dumnezeiască. 


Cei care îi slujesc pe cei bol- 
navi, invalizi, etc. cu dragoste şi 
răbdare, dacă au păcate li se 
şterg prin jertfa pe care o fac, 
iar dacă nu au, se sfinţesc. 
Cândva o femeie mi-a povestit unele 
fapte foarte minunate din viaţa ei. 
M-am mirat deoarece erau nişte 
stări pe care le întâlnim numai în 
vieţile sfinţilor, iar ea era o femeie 
simplă. Când mi-a spus cum şi-a pe- 
trecut cei mai mulţi ani ai vieţii ei, 


am văzut că toată viaţa ei a fost o 
jertfă. De tânără slujise bolnavilor, 
pentru că în casa părintească aveau 
pe bunicul și pe bunica bolnavi. Du- 
pă ce s-a căsătorit, a slujit pe socrul 
și soacra sa, care şi ei erau bolnavi. 
Apoi s-a îmbolnăvit şi bărbatul ei, fi- 
ind țintuit la pat. Adică această fe- 
meie şi-a petrecut toată viaţa ei slu- 
jind bolnavilor. În toţi aceşti ani în- 
seta după citit şi voia să meargă mă- 
car la o priveghere, dar nu avea 
timp. Deoarece era îndreptăţită să 
primească harul lui Dumnezeu, 
Hristos i l-a dăruit la sfârşit tot o 
dată. 


Cei care slujesc unui bolnav, şi mai 
ales celui care este țintuit la pat, tre- 
buie să fie foarte atenţi ca să nu- 
l facă să murmure. Cel care nu s-a 
îmbolnăvit niciodată nu-l poate înţe- 
lege pe cel bolnav, pentru că nu l-a 
durut vreodată, şi de aceea inima îi 
este puţin înăsprită. Se poate să-l 
slujească ani de zile, dar dacă îl face 
să murmure o singură dată la sfârşit, 
pierde totul. Este dureros pentru su- 
flet să plece cârtind din lumea aceas- 
ta. Dar şi pe cei care l-au slujit îi va 
chinui după aceea vicleanul, subţiin- 
du-le, chipurile, conștiința lor. 





Atunci când cineva are o stare 
sufletească bună, durerea tru- 
pească se uşurează. Iar când nu 
are, starea rea sufletească îi agravea- 
ză sănătatea. De pildă un bolnav de 
cancer, căruia medicii nu mai au ce 
să-i facă. Dacă crede în Dumnezeu şi 
se află într-o atmosferă duhovni- 
cească veselă, poate trăi mai mult, 
altfel se poate topi de supărare şi să 
se stingă în câteva săptămâni. Se 
poate ca uneori cineva să fie sănătos 
din punct de vedere medical, anali- 
zele să nu arate nimic rău, dar dacă 
are ceva care îl chinuieşte sufletește, 
atunci să nu fie pe deplin sănătos. 
Pentru că cele mai multe boli în- 
cep de la supărare. Toţi oamenii 
au câte un punct sensibil. Şi de aceea 
o supărare pe unul îl va lovi în sto- 
mac, pe altul în cap. 


Medicamentul cel mai bun pen- 
tru o boală este bucuria duhov- 
nicească, pentru că ea împrăştie 
harul lui Dumnezeu în suflet. Bucu- 
ria duhovnicească are cea mai mare 
putere tămăduitoare pentru toate 
bolile. Ea este alifia dumnezeiască 
care închide rănile, în timp ce mâh- 
nirea le irită. 








Un bătrân spunea: Chiar și în Mun- 
tele Athos diavolul găseşte o cale ca 
să ne prindă... El reuşeşte să înșele 
mai ales oameni tineri. Chiar şi într- 
o familie creştină ei pot pierde sen- 
sul a ce înseamnă familia. Peste tot e 
la fel. Călugării încearcă să facă lu- 
cruri bune, dar... 


XXX 


Un evlavios ascet locuia în schitul 
Kafsokalivia. Odată el a auzit o băta- 
ie în uşă. Era cineva îmbrăcat ca un 
călugăr, cu un rucsac în spate, plin 
cu pâine uscată, de care mâncau toţi 
asceţii. 

- Cine ești? l-a întrebat părintele. 


-Sunt un duhovnic de la Sf. Ana. 
-Dacă eşti monah şi mai ales părinte 
duhovnicesc, fă o închinăciune. 
Imediat ce străinul a auzit aceste cu- 
vinte, a dispărut (deoarece era de- 
mon) şi a lăsat în urma lui un miros 
urât, care a ţinut trei zile. 


XXX 


Un părinte spunea: Un călugăr se 
aseamănă cu un pește mic, agitat. El 
știe cum să scape din lume, ca micul 
peşte care ocoleşte momeala ascunsă 
într-un cârlig ucigător. 


XXX 





ISPIIIRI 
de la cel viclean 





Odată, un pustnic era în schitul său 
şi se ruga, când deodată a strălucit o 
lumină în faţa lui. El nu a dat atenţie 
și a continuat să se roage mai intens. 
Atunci doi demoni au apărut sub 
formă de ţigani care jucau şi se lo- 
veau unul pe celălalt. Aceasta s-a 
întâmplat atât de repede, încât pust- 
nicul nu s-a putut abţine, ci a izbuc- 
nit în râs. 


XXX 


Un părinte spunea: Diavolul nu res- 
pectă pe nimeni, fie preot, fie epis- 
cop, fie patriarh. 








SF. PANTELIMON, 
cardiologul 


Sf. Cuvios Paisie Aghioritul, după ce i s-au arătat Sf. Luchilian şi 


Pantelimon, a mărturisit despre icoana Sfântului Pantelimon de la 
Schitul Cutlumuş că seamănă mult cu chipul Sfântului. 


„Era vara anului 2000 sau 2001 — 
nu-mi aduc aminte exact anul — şi 
eram de gardă, ca medic cardiolog, 
la Spitalul Sotiria. Totdeauna luam 
orarul supranumit „serman”, 3.00- 
6.00 dimineaţa. Cu toate serviciile 
de gardă istovitoare, chiar dacă era 
vară, după ora 5.00 dimineaţa nici 
un bolnav nu venea la urgenţă. Se 
lumina de ziua de 27 iulie și de la 
ora 6.00 începea concediul meu de 
vară. La ora 5.55 am început, supra- 
obosit, dar şi bucuros că aveam să 
încep concediul, să-mi pregătesc 
lucrurile și să închid registrul de 
gardă ca să plec. 


Atunci a apărut un caz cu ambulan- 
ţa. Așa cum mi-a spus şoferul ambu- 
lanţei, era o femeie de serviciu de la 
Spitalul Ghenimata din vecinătate, 
care avea o durere în piept şi care a 
cerut să fie mutată la spitalul nostru, 
pentru a fi consultată de un cardio- 
log. A spus şoferului să o ducă direct 
la gardă. Imi aduc aminte că șoferul 
m-a liniştit, spunându-mi: 


— Doctore, nu te nelinişti, nu are 
nimic. Are 45 ani şi cred că are ceva 
neurovegetativ. 


După ce a adus-o în birou, infirmie- 
ra m-a strigat: 


— Doctore, repede! A suferit un atac 
de cord. 


Am alergat și am început reanima- 
rea, masajul etc. Am încercat destu- 
lă vreme, însă electrocardiograma 





bolnavei era o linie izoelectrică, adi- 
că o linie dreaptă, fără nicio funcţio- 
nare a inimii, plămânilor și creieru- 
lui femeii. Femeia era moartă şi in- 
firmierele se pregăteau s-o ducă la 
morgă. 


Profund mâhnit de moartea femeii 
şi gândindu-mă fulgerător la sărbă- 
toarea Sfântului Pantelimon, care 
avea să se prăznuiască în acea zi, am 
apucat defibrilatorul şi l-am rugat în 
taină pe Sfântul Pantelimon, spu- 
nându-i: „Sfinte Pantelimoane, 
eşti medic, ajut-o de ziua ta pe 
această tânără femeie!”. Îndată 
am făcut, din punct de vedere medi- 


Cardiologul grec Vasilios 
Karoghiannis mărturiseşte 
o experienţă cutremurătoa- 


re şi o mare minune a Sfân- 
tului Pantelimon, doctorul 
fără de arginţți. 





cal fără sens, defibrilarea, în timp ce 
femeia era conectată la monitor, 
fără nici un semn de viaţă. Și totuşi, 
dintr-odată, a început să se arate pe 
monitor electrocardiograma și mai 
ales cu imaginea infarctului anteri- 
or. Îndată ambulanţa a luat-o şi a 
dus-o la unitatea infarcturilor. Men- 
ționez că femeia, pe toată durata 
întâlnirii noastre, niciodată nu m-a 
văzut, deoarece fie era în întrerupe- 
re cardio-pulmonară, fie în comă. 


După aceasta am plecat acasă ex- 








trem de obosit şi cazul mi s-a şters 
din memorie pe toată perioada con- 
cediului de vară. M-am întors în 14 
august la serviciu, la ora 8.00 dimi- 
neaţa. Când le-am salutat pe infir- 
mierele primei ture, dintr-odată mi- 
am adus aminte de acel caz. Am în- 
trebat dacă bolnava acelei gărzi, al 
cărei nume nici astăzi nu-l cunosc, 
mai trăieşte, mai este internată sau 
a ieşit din spital. Atunci ele mi-au 
spus: 


— Astăzi pleacă. Se află în salonul 
cutare. 


Fără să-mi pun halatul, am alergat 
la salonul pe care mi l-au indicat. 
Am văzut o femeie care mânca micul 
dejun stând pe pat. De îndată ce m-a 
văzut, îndată s-a luminat la faţă şi 
mi-a spus: 


— Vă mulţumesc că mi-aţi salvat 
viața! 


— Nu eu, ci altcineva te-a salvat, 1- 
am spus eu. 


Atunci ea, cu lacrimi în ochi, mi-a 
arătat o icoană pe noptiera ei. Era 
icoana Sfântului Pantelimon. Emoţi- 
onat şi tulburat de cele petrecute, 
am ieșit din salon fără să mai spun 
vreun cuvânt. Nici astăzi nu ştiu 
numele acelei femei.” 


Aceasta este încă o dovadă a pre- 
zenţei vii a lui Dumnezeu şi a Sfinţi- 
lor Săi în viața noastră. 








ta Corme. 


SUPĂ DE CIUPERCI CU TOFU 


Ingrediente (pentru 8 porţii): 


- o ceapă mare tăiată mărunt (de preferat să ne gândim la propriile păcate când 
o tăiem, ca să fie lacrimile cu folos), o cană de morcovi tăiaţi felii subţiri, o ca- 
nă de ţelină tăiată cubuleţe, un ardei verde sau roșu tăiat cubuleţe, 3 căţei 
de usturoi răzuiţi (dacă nu aveți încă o mamă, soacră, bunică la țară, de unde să 


(cu sau fără ulei) 


puteți lua zarzavaturile, mergeţi în piaţă şi luaţi de la bătrânica ce stă mai deoparte, 





nul trecut în toamnă, Corina 

Ioja, fiica preotului mărturisitor 
Sinesie Ioja de la Rănușa, jud. Arad, 
ne-a povestit câte ceva despre viaţa 
grea pe care au dus-o, tatăl său în 
închisoare şi apoi familia, ca urmaşi 
al unui deţinut politic. De curând am 
primit un telefon de la dânsa, anun- 
ţându-ne că doreşte să ne pună la 
dispoziţie copii ale cărţilor poştale 
trimise de părintele Sinesie din de- 
tenţie, precum și alte acte existente 
la dosarul său. Cărţile poştale cu- 
prind perioada anilor 1952-1956. 
Menţionăm că preotul loja a fost 
arestat în anul 1949 şi condamnat la 
12 ani de închisoare, pentru că îi aju- 
tase pe luptătorii din Munţii Zăran- 
dului. Trecând prin Aiud şi Baia 
Sprie, s-a îmbolnăvit de TBC şi a fost 
mutat la Tg. Ocna. De aici este dus în 
stare gravă la spitalul-închisoare 
Văcăreşti, unde va muri la 3 august 
1958, cauza fiind: „contuzie forte 
cranio-encefalită, fractură de bază” — 
deci omorât în bătaie. 


În acest număr reproducem cu sfială 
câteva rânduri din aceste cărţi poşta- 
le scrise cu înfrigurare de un soţ, tată 
şi fiu, care mereu se semnează: „Vă 
îmbrăţțișez cu drag și dor, al 
vostru fiu, soț şi tată, Sinesie 
Ioja”. Sunt rânduri în care soţul, 
fiul şi tatăl este cu mare grijă de cei 
de acasă, de creșterea copiilor, de 
stare lor materială. Boala, umilinţe- 
le, greul închisorii sunt lăsate întot- 
deauna pe planul secund sau nici nu 
apar, chiar dacă ar fi putut să le 
menţioneze codificat. Părintele Sine- 
sie este plin de credinţă şi grija lui 
cea dintâi este pentru sufletele copii- 
lor, mereu gata de jertfă, de a nu 
primi pachet, pentru ca ei să aibă ce 
mânca. 


28.10.1952 — Trimiteţi un pachet în 


Mărturisitorii: 

care să fie haine pe care tata nu le 
mai poartă, ca să pot repara pe cele 
de aici... Mulţumesc pentru toa- 
te și vă rog să mă iertaţi toți, 
rude, prieteni şi dușmani. 


1.10.1953 — Puteţi să-mi şi răspun- 
deți la scrisoare. Ar fi vorbă şi de 
vorbitor, dar e departe şi la zi fixă, 
aşa că nu veniți. Să-mi scrie Corina. 


4.02.1054 — Să ştiţi că am avut o 
gripă care m-a ținut mult, aşa că m- 
am gândit că pe anul viitor cel târ- 
ziu să-mi faceţi o cămaşă de molton 
alb... 


5.03.1954 — Poate ați suferit ceva 
din cauza mea şi v-aţi necăjit din 
cauza scrisorilor cu hainele. Vă rog 
să mă iertați şi să nu luați atâta în 
seamă, că eram necăjit din cauza 
boalei şi a frigului. M-am bucurat 
de Corina că se mulţumeşte să-mi 
scrie în fiecare lună, că aşa trebuie 
la necaz oricând. 


7.04.1954 — Caşul a fost foarte bun, 
dar cred că şi copiii au mare nevoie 
de lapte şi aşa că nu mai trimiteţi. 


23.04.1954 — Acum s-a schimbat, că 
pachet avem drept odată la trei luni 
în iulie şi vorbitor şi scrisoare de 
scris şi de primit odată la 6 luni în 
septemvrie. 


9.05.1954 — La vorbitor să nu veniţi 
decât atunci când vă voiu scrie eu. 
Adresa mea este pe cealaltă parte şi 
să nu scrieți nici mai mult nici mai 
puţin cu nici o literă. 


3.06.1954 — Draga tatii copilă nu 
mai poate veni la tata, dar să mul- 
țumească: să se mulţumească cu 
tot ce vine peste capul ei, rău 
sau bine. Să fie înțeleaptă în 
lucrările sale, curajoasă în pri- 


„Nu ştiu când şi cât vă voiu mai scrie, dar trimiteţi pachet şi scri- 
soare până le primiţi înapoi de aici, când înseamnă că s-a întâm- 
plat ceva cu mine.” 





mejdii, răbdătoare în nenoro- 
ciri şi smerită în norociri; să 
ajute la mama și la ceilalți la 
lucru; să nu trândăvească. 


13.10.1954 — Nu ştiu când şi cât vă 
voiu mai scrie, dar trimiteţi pachet 
şi scrisoare până le primiţi înapoi 
de aici, când înseamnă că s-a în- 
tâmplat ceva cu mine. 


28.07.1955 — Am vorbitorul în ziua 
de 9 septemvrie a.c. şi nu se poate 
schimba. De întârziați sau veniţi 
mai devreme nu vă primeşte. Ar fi 
mai bine să nu veniți, că ştiu că nu 
aveți bani, iar de veniţi, măcar să 
nu obosiţi pe amândoi copiii, ci nu- 
mai pe unul. 


14.01.1956 - Dorind să scăpați 
de toate relele trupeșşti şi sufle- 
tești, vă îmbrăţişez cu drag şi dor. 


3.07.1956 — Copiii să se înveţe să 
lucreze pe lângă casă şi să facă tot 
ce am spus, că sapa, ciocanul şi coa- 
sa şi plugul şi acul nu li-l poate ni- 
meni lua din mână. Tatei şi ma- 
mei le cer să mă ierte că le-am 
făcut atâta necaz... 











Binecredinciosul Împărat 
IUSIINIAN CEL MARE - 
„Un imperiu, o lege, o Biserică” 
(2 august) 





S ecolul al VI-lea a reprezentat o 
cotitură pentru Imperiul bizan- 
tin în toate privinţele. În acest veac 
frământat de multe ispite şi încer- 
cări interne şi externe, Dumnezeu a 
trimis pe tronul Constantinopolului 
un om providenţial, care a marcat e- 
poca şi Imperiul întreg prin lucrarea 
sa. Puternic şi intransigent, drept- 
credincios şi mereu punând Biserica 
și oamenii ei deasupra oricăror alte 
interese, Iustinian şi-a ales o deviză 
a împărăției sale, care spune mult 
despre felul în care şi-a condus su- 
puşii: „Un imperiu, o lege, o Biseri- 

Născut în anul 482 în zona Skopje 
(Macedonia de astăzi) din părinţi 
bine-credincioşi, Flavius Petrus Sab- 
batius are parte de un unchi care îl 
va ajuta să depăşească simpla condi- 
ție de fiu de ţărani, oferindu-i acce- 
sul la cea mai înaltă educaţie. Este 
vorba de Iustin, ostaş ajuns şeful 
gărzii imperiale, apoi senator bogat 
şi în cele din urmă chiar împărat, 
care îşi va aduce nepotul la Constan- 
tinopol, unde Iustinian va pătrunde 
cu mult interes şi aplecare în tainele 
dreptului, politicii, artelor și teologi- 
ei. Iustin era un om simplu, dar care 
şi-a dat seama de puterea pe care 
cunoașterea o poate oferi şi, nea- 
vând copii, s-a îngrijit temeinic de 
formarea intelectuală a nepotului 
său de soră. Iar tânărul Flavius Pe- 
tru i-a răsplătit din plin grija, ajun- 
gând desăvârşit în cele studiate. 


Apariţia Teodorei (fostă actriţă) în 
viaţa lui Iustinian, adoptat oficial de 
unchiul său care nu avea urmași, a 
stârnit controverse în rândul aristo- 
craţiei, dar personalitatea acesteia şi 
abilitatea lui Iustinian de a trece 
peste împotriviri îi vor aduce căsăto- 
ria cu viitorul împărat, iar, mai apoi 
titlul de împărăteasă, în anul 527, 
odată cu înscăunarea lui Iustinian 
pe tronul din Constantinopol. Teo- 
dora excela în organizare şi discipli- 
nă. Iustinian a fost genial în a recu- 
noaşte genialitatea celor din jur şi a 
şi-i face colaboratori. Iar împreună, 
cei doi au reuşit să conducă cel mai 
mare Imperiu al vremii, trecând 
peste toate încercările şi greutăţile 
apărute în mod firesc. A rămas cele- 
bră nemaipomenita sa capacitate de 


lucru, fapt pentru care a fost numit 
de contemporani „impăratul care 
nu doarme niciodată“, spunân- 
du-se că 5 ore de somn pe noapte îi 
erau suficiente. 


Domnia lui a însemnat în primul 
rând preocuparea de a reda Imperi- 
ului strălucirea şi mărimea avute pe 
timpul Sf. Împărat Constantin, cel 
pe care Iustinian l-a luat drept mo- 
del. Dacă la urcarea sa pe tron, Apu- 
sul era în mâna barbarilor, la moar- 
tea sa, imperiul se întindea din Me- 
sopotamia, pe frontiera Dunării, pâ- 
nă în jumătatea de sud a Crimeii, iar 
în apus până la Gibraltar și chiar 
Spania. 


De asemenea, împăratul a înţeles că 
statul nu poate funcţiona coerent şi 
unitar decât pe baza unui sistem 
legislativ bine pus la punct. Iustini- 
an a adunat, a adus la zi și a îmbu- 
nătăţit legile romane, iar lucrarea sa 
juridică va sta la baza dreptului ca- 
nonic bisericesc, dar şi a sistemelor 
de drept din multe ţări europene, 
din secolele XVIII-XX. EI s-a îngrijit 
și prin legi pentru a păstra curată 
dreapta credinţă: „Adevărata şi 
nepătata credinţă ortodoxă es- 
te primul şi cel mai mare bene- 
ficiu de care se pot bucura oa- 
menii şi ea trebuie întărită în 


» 


toate privinţele”. 

Iustinian şi-a dorit un imperiu creş- 
tin puternic și întins. Dar vremea sa 
era timp de mare zbucium în Biseri- 
că, întrucât monofiziţii se despărţi- 
seră de drept-credincioși, neaccep- 
tând că Mântuitorul are două firi, 
cea dumnezeiască şi cea omenească, 
ci doar una. Iustinian va scrie mai 
multe tratate teologice în care măr- 
turisește explicit dreapta credinţă, 
cu citate din marii Sf. Părinţi, - tra- 








diţia atribuindu-i și antifonul „Unu- 
le născut“ din prima parte a Sfintei 
Liturghii-, dar va încerca şi apropie- 
rea de eretici, din păcate fără succes. 


Pentru a stinge toate controversele, 
împăratul va convoca în anul 553, la 
Constantinopol, al V-lea Sinod 
Ecumenic, care întăreşte dogmele 
Bisericii şi le curăţă de unele influ- 
ențe dăunătoare ale lui Origen, Di- 
dim cel Orb şi Evagrie Ponticul. 


Nu putem să nu amintim una dintre 
cele mai importante realizări ale lui 
Iustinian: Catedrala Sf. Sofia din 
Constantinopol. Construcţia mo- 
numentalului lăcaş de cult a durat 
numai 5 ani, timp în care împăratul 
nu a pregetat nicio cheltuială. Im- 
portanţa acestei catedrale nu derivă 
atât din splendoarea execuţiei, cât 
din noutatea stilului, aşa încât, dacă 
s-ar putea spune că un anumit stil 
îşi poate avea originea într-un om, 
atunci stilul bizantin se datorează 
împăratului Iustinian şi arhitecţilor 
săi. Pe lângă Sf. Sofia, în timpul său 
au fost ridicate biserici impresio- 
nante, de la Ravenna până la Da- 
masc. De fapt, toate clădirile din 
secolele următoare, atât în Est, cât şi 
în Vest au fost inspirate de cele con- 
struite în timpul lui Iustinian, iar 
stilurile arhitecturale gotic şi islamic 
sunt descendenţii direcţi ai arhitec- 
turii iustiniene. 


Deşi a fost acuzat de către istorici că 
a intervenit în stil cezaro-papist în 
viața Bisericii, Iustinian a încercat să 
creeze o simfonie între stat și Biseri- 
că. Ceea ce părea a fi cezaro-papism 
era de fapt folosirea puterii imperia- 
le pentru a da Bisericii autoritate şi 
în viaţa publică și politică. Iustinian 
nu a dat legi care au devenit dogme, 
ci a preluat hotărârile sinoadelor 
şi învăţătura Sf. Părinţi, ridi- 
cându-le la valoare de legi vala- 
bile pentru toată societatea. 
E.G. 

C u mila lui Dumnezeu, am început 
o serie în patru episoade despre 
cântarea psaltică - prin excelenţă 
cântare bisericească —, aşa cum o 
trăia, putem spune, Părintele Dioni- 
sie de la Colciu, aşa cum s-a nevoit el 
ca această cântare să devină rugăciu- 
ne. 


Înainte de a intra în miezul acestei 
expuneri, mai redăm o mărturie a 
Părintelui Nifon Vatopedinul despre 
Ieroschimonahul Dionisie, care întă- 
rește, dacă mai era nevoie, că Bătrâ- 
nul avea „cuvânt cu putere multă“ ce 
conglăsuia cu întreaga Tradiţie filo- 
calică a Bisericii: „Starețul Dionisie 
deținea cea mai mare virtute. Am 
conştientizat acest lucru în urmă- 
toarea împrejurare: Atunci când, 
recent, m-am întâlnit cu Părintele 
Zaharia de la Essex, din Anglia, mi- 
a spus că, în cadrul unei întruniri, a 
întrebat care este cea mai mare vir- 
tute. Cineva a spus că smerenia. 
«Nu, domnule profesor», i-a răs- 
puns. Altul a zis că este iubirea. 
«Nu». Altul că e ascultarea. «Nici 
aceasta». «Atunci care este?» l-au 
întrebat. «Cea mai mare virtute este 
cea pe care ne-a dat-o Domnul Hris- 
tos spunând: Când veţi face toate 
cele poruncite vouă (adică iubire, 
smerenie, ascultare etc) să ziceți: 
Suntem slugi netrebnice, pentru că 
am făcut ceea ce eram datori să fa- 
cem (Luca 17, 10)». Aşadar aceasta 
este virtutea pe care a avut-o Părin- 
tele Dionisie. Și o spun, căci mi-am 
amintit ceea ce am notat într-un 
caiet, după una din vizitele pe care îi 
le-am făcut Părintelui. L-am între- 
bat: «Părinte, care este principala 
dumitale nevoință ca pustnic? Prive- 
gherile, metaniile, rugăciunea, sluji- 
rea?» Şi mi-a răspuns: «Incerc să 
nu judec pe nimeni şi să mă judec pe 
mine însumi că sunt cel mai păcătos 
şi fac ceea ce sunt dator să fac ca 
rob al lui Hristos. Astfel şi voi să vă 
judecaţi singuri că sunteţi cei mai 


Părintele Dionis: 

Despre CÂNTARE, TIPIC şi 


STAREA LĂUNTRICĂ potrivită 


slujirii bisericeşti (2) 


păcătoşi, chiar de ați avea toate vir- 
tuțile, chiar dacă aţi ţine toate po- 
runcile. Să vă gândiţi că sunteți robi 
ai lui Hristos şi că faceţi ceea ce sun- 
teți datori să faceți». 


Încercând să ne apropiem de cânta- 
rea psaltică, aşa cum o trăia, Părinte- 
le Dionisie, vom reda, în mare parte, 
din cuvântul pe care l-a prezentat 
Ion Minoiu, membru și dirijor al 
Grupului „Nectarie Protopsaltul“, în 
cadrul Simpozionului Internaţional 
Întâlnirea cu Duhovnicul de la Iaşi 
din anul 2015, simpozion dedicat Pă- 
rintelui Dionisie. 


„Inchinătorul: -Părinte, muzica psal- 
tică, muzica bizantină este mai a- 
proape de rugăciunea inimii? 


Starețul Dionisie: -Apăi, părinte, 
după cum o cultivi. Sigur că muzica 
bisericească este apropiată foarte 
mult de Dumnezeu, de suflet. Vezi, 
muzica bisericească, stai toată 
noaptea s-o asculți şi niciodată 
nu te mai saturi. Nu numai atâta, 
dar, dacă eşti atent, scoţi şi la- 
crimi din ochii tăi, că aşa-i făcu- 
tă, e lucru binecuvântat de Dumne- 
zeu. Da... dar asta, corala; asta este 
cu totul omenească... Dar, orice fa- 
cem întru slava lui Dumnezeu e bine 
-primit (...) Ori cânți, ori citeşti, ori 
zici rugăciune, dacă inima-i departe 
de Dumnezeu, n-ai folos. Dar dacă 
inima ta e la Mântuitorul, se schim- 
bă lucrurile. Ori cânţi, ori citeşti, ori 
te rogi, inima să fie la Mântuitorul 
cu smerită cugetare. 


După cum se ştie, cântarea biseri- 
cească este, în primul rând rugăciu- 
ne, dar nu același soi de rugăciune ca 
aceea a inimii. Spre deosebire de Ru- 
găciunea lui lisus — în care repetăm 
aceeaşi formulă lexicală pentru un 
timp mai mult sau mai puţin înde- 
lungat —, cântarea are o anumită di- 
versitate“. Sunt și alte diferenţe, dar 


„Ori cânţi, ori citeşti, ori te rogi, inima să fie la Mântuitorul 
cu smerită cugetare.” 





pe care nu le mai redăm, pentru că, 
în ciuda lor, rugăciunea inimii şi 
psalmodia nu sunt incompatibile, nu 
se exclud neapărat una pe cealaltă. 
„Starețul Dionisie punea, la strană, 
atenţia pe o stare de prezenţă, de 
trezvie și pe atenţia la înţelesul cu- 
vântului cântării, în timp ce, pe cei ce 
ascultau îi îndemna să asculte cu 
mare atenţie, povăţuindu-i totoda- 
tă, fără să insiste foarte mult, să 
rostească şi Rugăciunea inimii 
cu buzele. Nu există nicio contra- 
dicţie între aceste poveţe, deşi e ade- 
vărat că nu toţi se pot concentra asu- 
pra celor două acţiuni în acelaşi 
timp, dar sunt mulţi care pot acest 
lucru. 


Starețul a scos în evidenţă şi două ca- 
racteristici definitorii ale psalmodiei 
tradiţionale. Prima este dimensiu- 
nea ei iconică. Prin cuvinte deose- 
bit de simple, el indică cei doi «poli» 
ai icoanei: unul zidit (sufletul omu- 
lui) și celălalt nezidit (Dumnezeu). A 
doua este eficienţa cu care psal- 
modia poate conduce omul cre- 
dincios şi atent, spre starea de 
pocăință, una din condiţiile de bază 
ale mântuirii. 


Când imaginile ce ne înconjoară, lec- 
turile şi cântările noastre sunt lu- 
mești, nu mai putem spune că noi 
căutăm voia lui Dumnezeu, ci ne că- 
utăm voia proprie. Inima noastră se 
depărtează de Dumnezeu și se lipeşte 
de cele de jos. Ca o consecinţă fireas- 
că, în loc să ne umplem de har, ne 
umplem de «lume», adică de confu- 
zie, de tensiuni, de contradicții, de 
îndoieli. Orice lectură, imagine sau 
cântare «lumească» — adică necroită 
iconic sub insuflarea Duhului Sfânt — 
echivalează pentru creştinul nevoitor 
cu o «ieşire» din Biserică, pentru că 
hrăneşte omul cel vechi al patimilor“. 
(va urma) 


Monahia Teofana 





„Purtarea nefă- 
țarnică şi cu 
dragoste faţă 


de aproapele va 
face lucrul nos- 
tru trainic.” 





Ai mare Sfânt Părinte s-a năs- 
cut în 1812, în ţinutul Tambov, 
într-o familie bine credincioasă, cu 
opt copii. Tatăl era paracliser, iar 
bunicul preot. La botez l-au numit 
Alexandru, în cinstea Sf. Alexandru 
Nevski. Crescând, copilul se arătă a 
avea un caracter vesel; firea sa 
expansivă îl punea mereu în conflict 
cu atmosfera reţinută a casei, în care 
educaţia era strictă. Cu toate aces- 
tea, a fost un elev strălucit la învăţă- 
tură, terminând seminarul de teolo- 
gie între primii. Devine profesor la o 
şcoală parohială, dar, în adâncul său 
Alexandru era nemulțumit de sine, 
distras mereu de alţii la convorbiri 
zadarnice care îi chinuiau apoi con- 
ştiinţa. Incet-încet, se retrage. 


La 27 de ani pleacă în pelerinaj la 
Lavra Sfintei Treimi şi la pustnicul 
Ilarion de la Troerukovo, care l-a 
primit cu dragoste părintească. Du- 
pă ce şi-a spus gândul pentru care a 
venit, Alexandru a primit sfatul de a 
merge la Optina, pentru că acolo va 
fi de trebuinţă. După întoarcerea din 
pelerinaj, Alexandru simte chema- 
rea lui Dumnezeu tot mai vie şi se 
decide să fugă la mănăstire, fără a 
spune nimănui nimic. Ascultând sfa- 
tul Stareţului Ilarion, a ajuns la Si- 
hăstria Optina. 


Acolo i-a întâlnit pe marii stâlpi ai 
monahismului rus: egumenul Moise 
şi stareții Leon şi Macarie. De la 
aceştia, Alexandru a deprins taina 
ascultării, a credinţei şi mai ales a 
dragostei, ce l-au ajutat mai târziu a 
fi un mare îndrumător de suflete. 
Pentru o perioadă devine ucenicul 
de chilie al stareţului Leon. A avut 
diferite ascultări: la bucătărie (cocea 
chifle, făcea drojdie) şi în alte locuri. 
Muncea foarte mult şi era în toate 
ascultător. Deşi Părintele Leon îl 
încerca mult, smerindu-l în prezenţa 
altora, îl iubea, numindu-l cu blân- 
deţe, Saşa. 


După 3 ani este tuns cu numele Am- 
brozie. În următorul an este hiroto- 
nit ierodiacon, iar apoi ieromonah. 
Cuviosul a fost ajutor de chilie al 
Stareţului Macarie și ucenicul său 
apropiat. Fiind un om cu şcoală, el a 





II OPTINEI 





SF. AMBROZIE, 


cel mai îndrăgit stareţ rus 
(1812-1891) 





ajutat la tipărirea scrierilor marilor 
pustnici din vechime, despre viaţa 
monahală. 


Viaţa şi răsuflarea Părintelui Am- 
brozie erau strădania sa pentru 
aproapele, oferind celor din jur bi- 
necuvântarea lui Dumnezeu. Era de 
ajuns să te apropii de acest om al lui 
Dumnezeu, ca inima să simtă 
cum este îmbrăcată în dragos- 
tea sa, iar atunci omul se deschidea 
cu uşurinţă, căpătând încredere de- 
plină în cuvios. Din toate colțurile 

Rusiei veneau oameni la Părintele, 
pentru a-i spune suferinţele şi a găsi 
rezolvare la problemele lor. El îi as- 
culta cu atenţie și, intrând cu înţe- 
lepciune în viaţa celui cu care vor- 
bea, cunoştea și înţelegea lucrurile 
chiar mai bine decât interlocutorul 
său. 


Sf. Ambrozie credea cu tărie în 
om, în chipul şi asemănarea sa cu 
Dumnezeu. El ştia că în miezul celei 
mai puternice denaturări a omului 
se află ascunsă scânteia darului 
dumnezeiesc. Oricât de întinat ar fi 
fost sufletul celui ce vorbea cu el, 
Starețul dădea aceluia conștiința că 
îl priveşte de la egal la egal, că n-a 
pierit cu totul şi poate renaşte. Cu- 
viosul dădea nădejde, curaj şi 
credinţă celor mai decăzuţi oa- 
meni. 


Cu timpul, şi mai ales după moartea 
celorlalţi părinți îmbunătăţiţi de la 
Optina, Starețul Ambrozie a devenit 
cel mai căutat duhovnic. Chilia sa nu 
se golea niciodată. Veneau oameni 
din toate clasele sociale, oameni 





simpli şi săraci, dar şi intelectuali cu 
mare renume şi oameni de stat: 
Dostoievski, Tolstoi şi alţii. El îi pri- 
mea cu dragoste şi bunăvoință egală. 
Timp de treizeci de ani nu a lăsat pe 
nimeni fără mângâiere şi ajutor. 
Toate se făceau cu putere de sus, 
pentru dragostea nemărginită ce o 
avea pentru poporul lui Dumnezeu. 


Părintele Ambrozie avea darul îna- 
intea vederii; de multe ori, adresân- 
du-se celor de faţă, spunea o poves- 
tire care era răspuns la gândul unei 
persoane prezente. El cunoştea sta- 
rea interioară a oamenilor, fără să i 
se spună vreun cuvânt despre aceş- 
ta. 


Cu toate darurile primite de la Dum- 
nezeu, Starețul era foarte smerit, 
încât prin smerenia lui îi făcea 
pe cei ce-i cunoşteau darurile 
sale, să uite că le are. Când cei 
bolnavi veneau la el pentru vindeca- 
re, îi trimitea la alţi stareţi îmbună- 
tățiţi, iar unii se vindecau atunci 
când ajungea la locul respectiv, alţii 
pe drum şi se întorceau pentru a-i 
mulţumi. Se mai întâmpla ca Stare- 
țul să-i lovească în glumă, dar dure- 
rea le dispărea. 


Odată, Cuviosul Ambrozie, cu spate- 
le încovoiat, sprijinindu-se în cârje, 
venea de undeva spre schit. Deodată 
a văzut o căruţă încărcată şi alături 
un cal mort, iar deasupra lui plângea 
un ţăran. Pierderea calului care în- 
treţinea familia ţăranului era o ne- 
norocire! Apropiindu-se de calul că- 
zut, Starețul l-a înconjurat încet de 
trei ori. Apoi, luând o ramură usca- 
tă, a lovit calul, certându-l: Ridică- 
te, leneşule! şi calul s-a supus, ridi- 
cându-se în picioare. 


A trecut la Domul la aproape 80 de 
ani, încărcat de darurile Duhului. A 
fost înmormântat la mănăstirea Op- 
tina, unde sfintele sale moaște cu o 
mireasmă de neuitat umplu inimile 
pelerinilor de dragostea sa. 


Pentru rugăciunile Sfântului Am- 
brozie, Doamne lisuse Hristoase, 
miluieşte-ne pe noi! 

MZ. 


